stanford-oval/wikipedia huggingface dataset:
כל האור שאיננו רואים
נושאים > מוסר ודילמות

הדמויות ברומן הן לרוב מעורפלות מבחינה מוסרית ולא פשטניות; הפרטים שבהם משתמש דואר ברומן מונעים מהקורא לראות את ורנר רק כנאצי מרושע ואת מארי-לור כגיבורה אצילית בלבד. רבות מהדמויות, אפילו הגיבורים, פגומות בצורה כלשהי. מארי-לור מאמינה שהיא לא אמיצה כמו שאחרים רואים אותה ושחווית העיוורון שלה נורמלית עבורה. ורנר מוצג בצורה טרגית; הוא נאבק למצוא רצון חופשי וגאולה כשהוא נאלץ להיכנס לבית ספר צבאי נאצי כדי להימלט מגורל מדכא בכרייה, ובסופו של דבר נאלץ להצטרף לצבא. למרות הצגתו האוהדת, מעשיו כנאצי והסובלנות הגוברת שלו לאלימות אינם מוצדקים, אם כי בסופו של דבר הוא מוצא גאולה כשהוא מציל את מארי-לור.
חלק גדול מהרומן עוסק בנושאים אתיים. הניסיון של גרמניה לכבוש את כל אירופה מוביל לנפילתה בעוד פון רומפל מנסה לרכוש את "ים הלהבות" ומדגיש את סכנות ההחזקה ביהלום המיתולוגי. נושא נוסף הוא אופי ההקרבה; דניאל נותן את "ים הלהבות" למארי-לור כדי לשמור עליה בחיים למרות הקללה שהובילה למעצרו, ורנר נאלץ לסכן את חייו בחוסר רצון למען גרמניה. הרומן עוסק גם בדילמות כמו בחירה מול גורל וזוועה מול כבוד. הדמויות נמצאות בחיפוש מתמיד - עם זה אחר שידורי רדיו אסורים, אחר ים הלהבות, זו את זו - מאתרות נקודות זעירות בכאוס של היקום. הן מחפשות משמעות תוך התמודדות עם המרחב העצום. גורלם תלוי ביכולתם לפעול כאשר נראה שהכול נקבע מראש.
התלהבות מהמדע והטבע

דואר רצה לכתוב רומן שבו תקשורת למרחקים ארוכים הייתה נחשבת לנס, לאחר שקיבל השראה מאירוע במהלך נסיעתו ברכבת. רבות מיצירותיו הקודמות של דואר משחקות על הקסם שלו מהמדע ומעולם הטבע ו"כל האור שאיננו רואים" הוא דוגמה לכך. המדע והעולם הטבעי ברומן, לוקחים על עצמם את התפקיד של העל טבעי בסיפור אגדה מסורתי.
יצורים, גאולוגיה והתקדמות טכנולוגית כמו גלי רדיו מתוארים כפלא מרתק ברומן. מארי-לור מוקסמת מיצורים ימיים כמו החילזון העיוור בעוד שלורנר יש תשוקה למדע וטכנולוגיית רדיו. שם הרומן מתייחס לספקטרום האלקטרומגנטי האינסופי הכולל אור; אי הנראות של רוב הספקטרום האלקטרומגנטי הוא מוטיב נפוץ ברומן ומעניק מרקם וקצב כמו גם מתח, שבין הטבע הבלתי משמעותי והמופלא של האנושות לבין כל המרכיבים הבלתי ניתנים למדידה המרכיבים אותה. כאשר הסיפור מגיע לתחילת המאה ה-21, מופיעה דמות המדמיינת את שפע הגלים האלקטרומגנטיים הזורמים מטלפונים סלולריים ומחשבים.
עיבודים > סדרת טלוויזיה

| --- | --- |
 :  ראו גם – כל האור שאיננו רואים (סדרת טלוויזיה)
במרץ 2019, נטפליקס וחברת 21 Laps Entertainment רכשו את הזכויות לפיתוח עיבוד טלוויזיוני לרומן, עם שון לוי, דן לוין וג'וש בארי כמפיקים בפועל. בספטמבר 2021 הוכרז כי נטפליקס הזמינה של ארבעה פרקים עם סטיבן נייט כתסריטאי ולוי כבמאי. בסדרה מככבים אריה מיה לוברטי בתור מארי-לור, לואי הופמן בתור ורנר, מארק רופאלו בתור דניאל, יו לורי בתור אטיין, לארס אידינגר בתור פון רומפל ונל סאטון בתור מארי-לור הצעירה. נטפליקס הודיעה שהסדרה תעלה ב-2 בנובמבר 2023.
הערות שוליים

↑  הודעת הזכייה של דואר בפרס, אתר פרסי פוליצר הרשמי
↑  הודעת הזכייה של דואר במדליית קרנגי, אתר האל-איי טיימס
| --- | --- |
בקרת זהויות :  GND: 108383763X  VIAF: 310996572   WorldCat (עם VIAF): 310996572 
מרבית מעלילת הרומן מתרחשת בסן-מלו, צרפת.
אנתוני דואר (בתמונה ב-2015) הוא המחבר של "כל האור שאיננו רואים".
פיליפ בייקר הול

| --- | --- |

פיליפ בייקר הול, 2009
 לידה:  10 בספטמבר 1931 טולידו, אוהיו, ארצות הברית ארצות הברית 
 פטירה:  12 ביוני 2022 (בגיל 90) גלנדייל, קליפורניה, ארצות הברית 
 מדינה:  ארצות הברית 
 תקופת הפעילות:  1960–2021 (כ־61 שנים) 
 מקום לימודים:  אוניברסיטת טולידו  Woodward High School 
 מספר צאצאים:  4 
 פרופיל ב-IMDb
 
פיליפ בייקר הול (באנגלית: Philip Baker Hall;‏ 10 בספטמבר 1931 – 12 ביוני 2022) היה שחקן אמריקאי, התפרסם בעיקר כשחקן משנה בסרטים "מגנוליה", "ברוס הגדול מכולם", "שעת שיא", "הכישרון של מר ריפלי" ו"המקור".
ביוגרפיה

בייקר נולד בעיר טולידו שבאוהיו. למד ב"אוניברסיטת טולידו", התגייס לצבא ארצות הברית ולימד אנגלית בתיכון עד לגיל 30. לאחר שבחר להפוך לשחקן נסע בשנת 1961 לניו יורק כדי להתמקצע בתחום ולהשתתף בהפקות בברודוויי ובאוף ברודוויי.
הול נפטר בגלנדייל שבקליפורניה ב-12 ביוני 2022. יש לו שני ילדים מאשתו הראשונה, מארי-הולה הוסט, והותיר אחריו שני ילדים מאשתו השנייה, הולי וולפל. יש לו ארבעה נכדים.
קריירת משחק

את דרכו כשחקן התחיל בייקר בגיל 53 בתפקיד נשיא ארצות הברית, ריצ'רד ניקסון, בדרמה הפוליטית של רוברט אלטמן "כבוד חשאי", והמשיך בתפקידים קטנים בקומדיות "מרדף חצות" ו"שעת האפס (Three o'clock High)". בסוף שנות ה-90 הצטרף אל העונה האחרונה של אופרת הסבון "פלקון קרסט".
בשנת 1996 התחיל לשתף פעולה עם פול תומאס אנדרסון בסרטו הראשון "שמונה בטוח", שם גילם את דמותו של מהמר קשיש בשם סידני בראון. אנדרסון שהתרשם מיכולותיו ליהק אותו גם בשני סרטיו המוערכים "לילות בוגי", שם שיחק בתפקיד בעל ההון פלוייד גונדולי ו"מגנוליה" בתור מנחה השעשועון ג'ימי גייטור. בשנת 1997 שיחק בסדרת הטלוויזיה "מייקל הייז" ברשת CBS בתפקיד של וויליאם ווהן לצד דייוויד קרוזו, אך זו ירדה לאחר עונה אחת.
ב-1998 השתתף בקומדיית האקשן "שעת שיא" בתפקיד קפטן ויליאם דייל, המפקד של הבלש ג'יימס קרטר (כריס טאקר); ובעיבוד המעודכן של גאס ואן סנט למותחן האימה הקלאסי "פסיכו" בתור השריף אל צ'יימברס.
ב-1999 שיחק הול במותחן החברתי "המקור" בתור מפיק הטלוויזיה דון יואיט, יוצר תוכנית התחקירים "60 דקות"; ובעיבוד הקולנועי לרומן המתח "הכישרון של מר ריפלי", בתור הבלש הפרטי אלווין מאק'רון.
בשנת 2000 שיחק הול בדרמה הפוליטית "המועמדת" בתור אוסקר, אביה של ליין בילינגס, המועמדת לתפקיד סגנית הנשיא. באותה שנה שיחק בחידוש של קובנט גארדן למחזה "אמריקן באפלו" פרי עטו של דייוויד מאמט.
בשנת 2003 הופיע בקומדיה "ברוס הגדול מכולם" בתפקיד ג'ק ביילור, הבוס של מגיש החדשות ברוס נולאן (ג'ים קארי). ב-2005 שיחק במותחן האימה "אימה באמטוויל" בתור האב קלאוואי, ממנו מבקשת עזרה קת'י לוץ (מליסה ג'ורג') שגרה בבית מקולל; ובקומדיית הפשע "מטאדור". בתחילת 2006 שיחק בקומדיה "לאלף את אבא", בשנת 2009 שיחק בקומדיה "מעודדים צמודים" של וויל גלאק, וב-2011 בקומדיה "מר פופר והפינגווינים" ובדרמה הקומית "50/50".
בשנת 2017 שיחק בסרט הקומי "המילה האחרונה".
הול גם הופיע רבות בטלוויזיה, בין השאר בסדרות כמו משפחה מודרנית, תרגיע, הבית הלבן, הפרקליטים ותפקידו המוכר כמפקח הספרים 'בוקמן' בסיינפלד.
פילמוגרפיה

זרוק את העוגן! (1974)
תרדמת (1978)
כבוד חשאי (1984)
Three O'Clock High (1987)
מרדף חצות (1988)
הצחוק האחרון (1994)
נשיקת מוות (1995)
הכה אותי (1996)
שמונה בטוח (1996)
עין תחת עין (1996)
אייר פורס 1 (1997)
לילות בוגי (1997)
מעושר בחלקו (1998)
פסיכו (1998)
שעת שיא (1998)
נשיקת הבוגד (1998)
מגנוליה (1999)
המקור (1999)
תנו לשטן ללבוש שחור (1999)
הכישרון של מר ריפלי (1999)
נשמות תועות (2000)
המועמדת (2000)
ג'קלין בובייה קנדי אונאסיס (2000, סרט טלוויזיה)
כל הפחדים כולם (2002)
השביל למלחמה (2002) - סרט טלוויזיה
דוגוויל (2003)
ברוס הגדול מכולם (2003)
Die, Mommie, Die! (2003)
בחברה טובה (2004)
אימה באמטוויל (2005)
גברת האריס (2005)
ברווז (2005)
גלגל המזלות (2005)
The Zodiac ‏(2005)
לאלף את אבא (2006)
בקצב (2009)
מעודדים צמודים (2009)
כל הדברים הטובים (2010)
מר פופר והפינגווינים (2011)
50/50 (2011)
לכופף את הכללים (2012)
מילים רעות (2013)
לא מתרגש (2014)
המילה האחרונה (2017)
Person to Person (2017)
פילמוגרפיה > טלוויזיה

הרדקסל ומקורמיק (1985)
סיינפלד (1991, 1998)
מייקל הייז (1998–1997)
חזיונות לילה (2002)
החיים בלופ (2007–2006)
הזדמנות שנייה (2016)
חדר 104 (2017)
תאגיד (אנ') (2018)
איש הניסים (2020–הווה)
הערות שוליים

↑  https://web.archive.org/web/20160109225758/http://birth-records.mooseroots.com/l/4922145/Philip-Baker-Hall
↑  Tapp, Tom (June 13, 2022). Philip Baker Hall Dies: ‘Seinfeld,’ ‘Curb’ Actor Who Memorably Worked With Paul Thomas Anderson, Was 90. Deadline Hollywood, retrieved June 13, 2022
↑  השחקן פיליפ בייקר הול ("מגנוליה") הלך לעולמו בגיל 90, באתר ynet, 13 ביוני 2022
↑  https://www.nytimes.com/2022/06/13/movies/philip-baker-hall-dead.html
↑  https://www.hollywoodreporter.com/movies/movie-news/philip-baker-hall-dead-seinfeld-library-cop-dies-1235164442/
↑  https://www.independent.co.uk/arts-entertainment/films/news/philip-baker-hall-death-age-cause-b2100006.html
↑  https://film.avclub.com/philip-baker-hall-on-the-chicago-8-seinfeld-and-paul-1798233378
↑  https://deadline.com/2022/06/philip-baker-hall-dead-seinfeld-curb-magnolia-hard-eight-1235044349/
↑  https://decider.com/2022/06/13/philip-baker-hall-dead/
↑  https://www.theguardian.com/film/2022/jun/13/actor-philip-baker-hall-dies
↑  https://web.archive.org/web/20170425130211/http://www.bfi.org.uk/films-tv-people/4ce2ba5abd03c
↑  https://www.theguardian.com/world/gallery/2022/jun/13/philip-baker-hall-a-life-in-pictures
↑  https://m-cinemagia-ro.translate.goog/filme/the-last-laugh-248424/distributie/?_x_tr_sl=ro&_x_tr_tl=en&_x_tr_hl=en&_x_tr_pto=sc
↑  https://www.tvguide.com/celebrities/philip-baker-hall/credits/3000381026/
↑  https://www.tvfanatic.com/2022/06/philip-baker-hall-dies-legendary-modern-family-actor-was-90/
↑  https://tvline.com/news/philip-baker-hall-dead-age-90-obituary-1234842483/
| --- | --- |
בקרת זהויות :  NLI: 987007438820105171  PLWABN: 9810650212905606  BIBSYS: 6097557  BnF: cb140377139 (data)  GND: 173721419  ISNI: 0000 0000 7102 0712  LCCN: n85185169  NKC: xx0151092  NLK: KAC2020M0752  SUDOC: 17410247X  VIAF: 268495221   WorldCat (עם VIAF): 268495221
Assassin's Creed Chronicles

| --- | --- |

 כללי
 תאריך הוצאה:  שנות ה־10 של המאה ה־21 
 סוגה:  סדרת משחקי וידאו 
 פיתוח:  Climax Studios
 הוצאה לאור:  Ubisoft
 ארץ מקור:  הממלכה המאוחדת 
 שפות:  אנגלית 
 הפצה:  Ubisoft
 סדרה:  Assassin's Creed
 דרישות תוכנה
 מנוע משחק:  Unreal Engine 3
 מצבי משחק:  משחק וידאו למשתתף יחיד 
 פלטפורמות:  Microsoft Windows, Xbox One, פלייסטיישן 4, PlayStation Vita 
 
Assassin's Creed Chronicles (אמונת המתנקש דברי הימים) היא סדרת משחקי וידאו ספין אוף בזיכיון משחקי Assassin's Creed. הסדרה מורכבת משלושה משחקים שפותחו על ידי אולפני Climax והוצאו לאור על ידי Ubisoft. המשחקים כוללים גיבורים חדשים, ועיצוב שונה לחלוטין מבחינת משחקיות ועיצוב ממה שהיה עד אותה עת בסדרה: סביבות 2.5D בהשראת ציורי מכחול מסורתיים. המשחק הראשון, Assassin's Creed Chronicles: China, שוחרר ב-21 באפריל 2015, עבור Microsoft WindowsPlayStation 4 ו-Xbox One. אחריו הגיעו Assassin's Creed Chronicles: India ו-Assassin's Creed Chronicles: Russia ב-12 בינואר 2016 ו-9 בפברואר 2016, בהתאמה. האוסף הכולל את שלושת המשחקים שוחרר ב-9 בפברואר 2016, עבור אותן פלטפורמות, וב-5 באפריל 2016, עבור ה-PlayStation Vita.
משחקיות

כל שלושת המשחקים הם פלטפורמות 2.5D בגלילה צידית. השחקנים שולטים בגיבור מנקודת מבט של גוף שלישי וחייבים לפלס את דרכם על פני האויבים ואיומים אחרים כדי להגיע לסוף כל שלב. השלבים כולם ליניארים ולא מציעים הרבה מחקר ושוטטות לשחקן, אם כי חלקם כוללים אזורים ופריטי אספנות נסתרים, כגון רסיסי אנימוס, ונקודות סינכרון (שחושפות את מיקומם של פריטי אספנות אחרים במפה במשחק).
משחק הליבה של כל כותר סובב סביב התגנבות ולחימה. התגנבות מורכבת מכך שהשחקן משתמש בטקטיקות שונות, כמו הסתרה בצללים או יצירת הסחות דעת, כדי להתרחק מזווית הראייה של האויבים. אם השחקן מזוהה, אזעקה מופעלת, המנחה את כל האויבים הקרובים לחפש באופן פעיל את השחקן עד שהם מוצאים אותו או מוותרים. מערכת הלחימה של המשחקים סובבת סביב החלשת הגנת האויב עד שניתן להורגם, שחקנים יכולים להשתמש בהתקפות קלות וכבדות, לחסום מכות נכנסות ולבצע כמה מהלכים מתקדמים יותר, כמו התחמקות מירי והפיכת אויבים. פארקור מופיע גם במשחקים, אם כי שחקנים מוגבלים ליכולת לטפס רק על אזורים המודגשים עם יותר צבע.
שחקנים מקבלים ניקוד בסוף כל רמה בהתבסס על הביצועים שלהם, אשר לוקח בחשבון גורמים שונים, כגון מספר הפעמים שהם זוהו והאם הם השלימו את המטרה האופציונלית של השלב בנוסף לצטרה הראשית. הציון הכולל מחושב על ידי חיבור 'הדרגות' שהתקבלו עבור כל חלק של הרמה.
לכל גיבור יש ארסנל ייחודי של כלי נשק וגאדג'טים שניתן להשתמש בהם הן במצבי לחימה והן במצבי התגנבות.
בסין, שאו ג'ון אוחז בחרב ג'יאן סטנדרטית, מטילה סכינים, ומפזרת חזיזים וחצים היוצרים רעש, שניתן להשתמש בהם כדי לבטל באופן זמני או להסיח את דעתם של אויבים.
בהודו, לארבאאז מיר יש חרב הינדית מוגולית ודראווידית טיפוסית, ומגוון של כלי נשק הודים מסורתיים כמו גם פצצות עשן וקלע עם כדורי סלע.
ברוסיה, ניקולאי אורלוב מחזיק ברובה ברדן מותאם אישית עם כידון שיכול לשמש לקרב פנים מול פנים עם יכולות צליפה, ואקדח גרנל שיכול גם לייצר חשמל כדי לקצר קופסאות חשמל, זרקורים, עמודי תאורה או להרוג אויבים העומדים על שלוליות מים.
עלילה > Assassin's Creed Chronicles: China

המשחק מתרחש בסין הקיסרית של המאה ה-16, בתקופת שושלת מינג, ועוקב אחר שאו ג'ון, המתנקשת הנשית שהוצגה בסרט הקצר Assassin's Creed: Embers. בשנת 1526, ג'ון חוזרת לסין לאחר מסע ארוך לאירופה, שם ביקרה את המנטור המתנקש בדימוס אציו אודיטורה דה פירנצה ולמדה את הדרך לשחרור בני עמה. המשימה שלה היא לחסל את שמונת הנמרים, קבוצה של טמפלרים משפיעים השולטים בסין מהצללים, כשהקיסר משמש כשליט בובה שלהם, ושפיקחו על השמדת רוב אחוות המתנקשים הסיניים.
המטרה הראשונה של ג'ון היא גאו פנג, המנהל של כלא במערות מאייג'אן, וכדי להתקרב אליו, היא מרשה לעצמה להילכד, יחד עם קופסה שנתנה לה אציו, שהיא חפץ Precursor. לאחר שנמלטה והרג את פנג, ג'ון נוסע לעיר הנמל מקאו יחד עם המתנקש וואנג יאנגמינג, שכבר הרג טייגר אחר, מא יונגצ'נג ("הקצב"), במטרה להתנקש בחייו של יו דייונג ("העבד"). ג'ון מצליחה גם בהתנקשות זו ונמלטת לאחר שהטמפלרים הציתו את הנמל כנקמה.
בשנת 1529, ג'ון עוקבת אחרי ווי בין ("הנחש"), השני בחשיבותו בפיקוד הנמרים, בנאן. אולם לאחר שהרגה אותו, היא לומדת שמנהיג הנמרים, ג'אנג יונג, יודע שלוואנג יש את קופסת המבשר והוא צד אותו. ג'ון מנסה להציל את וואנג, אבל מגיע מאוחר מדי. בשנת 1530, ג'ון חודרת לעיר האסורה כדי לבקש את עזרתה של הקיסרית ג'אנג, חברה ותיקה משנותיה כפילגש, רק כדי לגלות שהטמפלרים אילצו את הקיסרית לפתות את ג'ון למלכודת. ג'ון סולחת לה, ונמלטת לאחר שהרגה את הנמר צ'יו ג'ו ("השד").
ב-1532, ג'ון לומד שג'אנג יונג מנהיג הטמפלרים זומם לשמור על אחיזתו בשלטון על ידי כך שהוא מאפשר למונגולים, בראשות אלטן חאן, לפלוש לסין. ג'ון נוסעת אל החומה הגדולה ומונע את הפלישה המונגולית, לפני שהיא עומדת מול ג'אנג יונג. הוא מגלה כי קופסת המבשר כבר אינה בסין, מכיוון שהיא ניתנה לחבריו הטמפלרים, ומנסה לברוח, אך ג'ון הורגת אותו. עם הטייגר האחרון שחוסל, ג'ון טוענת שיעודה הוא לא לחפש את התיבה, אלא להישאר בסין ולבנות מחדש את אחוות המתנקשים. שנים מאוחר יותר, ג'ון הקשישה, כיום המנטור של המתנקשים הסיניים, זוממת את ההתנקשות בקיסר ג'יאג'ינג בכך שהיא שולחת אליו כספית קטלנית במסווה של סם חיים.
עלילה > Assassin's Creed Chronicles: India

המשחק מתרחש בהודו של המאה ה-19, במהלך המלחמות האנגלו-סיקיות בין האימפריה הסיקית לחברת הודו המזרחית, ועוקב אחר ארבאז מיר, גיבור הרומן הגרפי "Assassin's Creed: Brahman". כמו כן, ברומן Assassin's Creed: Underworld נחשף כי ארבאאז הוא אביו של ג'יידיפ מיר, שלימים משנה את שמו להנרי גרין, דמות מרכזית ב-Assassin's Creed Syndicate. בשנת 1841, בעקבות ההתנקשות במהרג'ה רנג'יט סינג שנתיים קודם לכן ופטירתו האחרון של בנו ויורשו חאראק סינג, הסתננו סוכנים טמפלרים לחברה מנסים לחזק את שליטתם במדינה בתקופה זו של חוסר יציבות פוליטית, כמו גם למצוא. עוד אתרי מבשר. ארבאז הצליח לעכב את התוכניות של הטמפלרים על ידי גניבת היהלום קו-אי-נור, חפץ עתיק רב עוצמה, אך בעוד ארבאז לא מבקר את אהובתו, הנסיכה פיארה קאור, הטמפלרים תוקפים את המחבוא של האחוות המתנקשים, גונבים את הקו-אי-נור ולוכדים את המנטור של ארבאז חמיד.
לאחר שחקר קצין בריטי לאיתור הימצאו של חמיד, ארבאז מסתנן למפקדת הטמפלרים ומציל את המנטור שלו. חמיד מגלה שהמנהיג החדש של הטמפלרים, ויליאם הנרי סלימן, מקווה להשתמש בקופסת המבשר כדי לפענח את סודות הקו-אי-נור, מה שגורם לארבאז ללכת בעקבות סלימן ואנשיו אל מקדש מבשר תת-קרקעי. לאחר שעשה את דרכו על פני מלכודות מוות עתיקות, ארבאז מתעמת עם סלימן, בדיוק כשהאחרון פותח מפה המציגה את המיקומים של אתרי מבשר אחרים ברחבי העולם. סלימן יורה באקדח שלו לעבר ארבאז, שחומק מהירייה, מה שגורם לתגובת שרשרת שגורמת להתמוטטות התקרה כולה. נמלט חזרה אל פני השטח, ארבאז מתאחד עם חמיד ולומד שהטמפלרים מארגנים משלחת לאפגניסטן, אחד מהמקומות המוצגים במפה.
ארבאז נוסע להראת, שם כבשו הבריטים את המצודה במרכז העיר וכוחות אפגנים נצורים בהם. ארבאז פותח את שערי המצודה כדי להכניס את האפגנים וליצור הסחת דעת, ומאפשר לו לחקור את אתר המבשר שמתחת למצודה. הוא מוצא חפץ אחר, אבל לפני שהוא יכול לאחזר אותו, הוא מוחזק באיומי אקדח ונלכד על ידי סלימן והטמפלרים. ארבאז נלקח למקדש קטסראג' בפנג'אב, פקיסטן, שם הוא נמלט ומגלה שסלימן השאיר מאחור את הקו-אי-נור ואת תיבת המבשר, אצל יד ימינו, אלכסנדר ברנס. ארבאז מנצח את ברנס בקרב, אבל בוחר לחוס על חייו, זה מזכה אותו בכבוד של ברנס, שמורה לאנשיו לאפשר לארבאז לצאת עם היהלום והקופסה.
ארבאז חוזר לאמריצר, רק כדי ללמוד מחאמיד שהטמפלרים השתלטו על ארמון הקיץ של המהרג'ה והם מחזיקים את פיארה כבת ערובה. ארבאאז חודר לארמון ומתעמת עם סלימן, שמורה לו למסור את הקו-אי-נור ואת תיבת המבשר בעודו מחזיק את פיארה באיומי סכין. ארבאז זורקת את החפצים לאוויר בדיוק כשפיארה דוקרת את סלימן בסכין משלה, ומאלצת אותו לשחרר אותה. לאחר שארבאז ופיארה נמלטים למקום מבטחים, הראשון מגלה שהצליח לתפוס את הקו-אי-נור בבלבול, אבל התיבה אבדה לטמפלרים, הוא מכריז שהאחים יחזירו אותה יום אחד. זמן מה לאחר מכן, ארבאז נותן את הקו-אי-נור לאיתן פריי, מתנקש בריטי ואביהן של ג'ייקוב ואווי פריי, לשמירה.
עלילה > Assassin's Creed Chronicles: Russia

המשחק מתרחש ברוסיה הסובייטית של תחילת המאה ה-20, לאחר מהפכת אוקטובר של 1917, ועוקב אחר ניקולאי אורלוב, גיבורה של המיני-סדרה "Assassin's Creed: The Fall" והמשך הרומן הגרפי שלה, "Assassin's Creed: The Chain". בשנת 1918, ניקולאי שוקל לפרוש מאחוות המתנקשים ולעזוב את הארץ עם משפחתו, אך מסכים לבצע משימה אחת אחרונה: למצוא את קופסת המבשר, שעל פי האמונה נמצאת ברשות משפחת רומנוב. בלילה שבין 16 ל-17 ביולי, הוא נוסע ליקטרינבורג וחודר לבית שבו מוחזקים הצאר לשעבר ניקולאי השני ומשפחתו, רק כדי לראות את הוצאתם להורג בידי סוכנים טמפלרים שחדרו לצבא האדום, המבקשים גם את קופסה. ניקולאי מגלה שבתו הצעירה של הצאר, אנסטסיה, שרדה את הטבח ויש לה את הקופסה, שמקשרת אותה איכשהו לשאו ג'ון, ומעניקה לה את הזיכרונות והיכולות שלה שבהם היא לא מסוגלת לשלוט.
מרחם על אנסטסיה, ניקולאי מחליט לקחת אותה בחזרה לאחווה בתקווה שהם יוכלו לעזור לה. נרדפים על ידי הטמפלרים והבולשביקים כאחד, השניים נמלטים מיקטרינבורג ברכבת לכיוון קאזאן, והגיעו לשם בספטמבר, בעיצומו של הניסיון של הצבא האדום להשתלט מחדש על העיר. ניקולאי עוזב כדי למצוא את חברו הוותיק, ליאון טרוצקי, רק כדי לגלות שהאחרון, שהאמין כי אנסטסיה מסוכנת מכדי להישאר בחיים, התחבר עם הטמפלרים. טרוצקי מסגיר את ניקולאי לטמפלרים, אשר מענים אותו על מיקומם של אנסטסיה ותיבת המבשר. אנסטסיה מצליחה לחלץ את ניקולאי, ויחד הם בורחים מקאזאן על ידי גניבת סירה.
ניקולאי ואנסטסיה מפליגים למוסקבה, שם השניים נפרדים עם פגישתם עם המתנקשים האחרים, שלוקחים את אנסטסיה כדי לנסות למצוא תרופה אפשרית למצבה. ניקולאי מקבל הוראה לחזור ללשכת המתנקשים כדי לדווח על חוויותיו האחרונות, אך שומע שני מתנקשים מדברים על כך שאנסטסיה היא כעת חפץ קדום חי ושהם חייבים לחלץ ממנה את הזיכרונות של ג'ון, וככל הנראה יהרגו אותה בתהליך. כשהוא דואג לאנסטסיה וזעם על שקרי המתנקשים, ניקולאי מחליט לבגוד באחווה כדי להציל את הילדה. לאחר חקירת מתנקש, הוא מגלה כי אנסטסיה נלקחה לקרמלין, וממשיך לשוטט ברחבי העיר תוך כדי התחמקות מאחיו המתנקשים לשעבר, שכעת מקבלים פקודות להרוג אותו.
לאחר שחדר למתקן בו מוחזקת אנסטסיה, ניקולאי מציל אותה והשניים עובדים יחד כדי לברוח חזרה לעיר. כשהם שם, המתנקשים מנסים להרוג אותם באמצעות טנק, אך ניקולאי הורס אותו. לאחר מכן, ניקולאי נותן לאנסטסיה מסמכים כוזבים שיועדו במקור לאשתו, ומספקים לה זהות חדשה, אנה אנדרסון, ואמצעי לעזוב את הארץ מבלי להתגלות. השניים נפרדים, כאשר אנסטסיה מתכננת להתחיל חיים חדשים בגרמניה, ומאמינה שהיא תוכל לשמור על הזיכרונות של ג'ון בשליטה.
עלילה > Assassin's Creed Chronicles: Russia > סוף סודי

ניתן לפתוח סוף סודי ב-Chronicles: Russia על ידי הזנת קודים נסתרים שנמצאו בכל שלושת המשחקים. הסוף מתרחש בעידן המודרני, שם הסוכן הטמפלרי ג'והאני אוטסו ברג נפגש עם ראש התפעול של Abstergo Industries, לטיטיה אינגלנד. ברג, שחקר לאחרונה את זיכרונותיו של המתנקש שהפך לטמפלר שי קורמק כדי ללמוד עוד על קופסת הקדם, מציג אותה לאינגלנד, אשר מורה לו לקחת אותה לד"ר אלווארו גרמאטיקה בסתר. גרמאטיקה טוען שהקופסה מסייעת להצלחת פרויקט הפניקס של אבסטרגו.
פיתוח ושחרור

המשחק סין הוכרז בספטמבר 2014 כחלק ממההכרזה על Assassin's Creed Unity. ב-31 במרץ 2015, הוכרז שסין היא חלק מטרילוגיה, כאשר הודו ורוסיה ישוחררו במועד מאוחר יותר. הטרילוגיה פותחה על ידי אולפני Climax בשיתוף עם יוביסופט מונטריאול. סין שוחרר ב-21 באפריל 2015 עבור Microsoft Windows, PlayStation 4 ו-Xbox One. סין היא הכותר הראשון בזיכיון שמשתמש ב-Unreal Engine 3 של Epic Games.
ב-8 בדצמבר 2015, Ubisoft הודיעה שהודו תשוחרר ב-12 בינואר 2016, ורוסיה תשוחרר ב-9 בפברואר 2016, לצד אוסף של שלושת המשחקים שכותרתם Trilogy Pack. גרסת PlayStation Vita של חבילת הטרילוגיה שוחררה ב-5 באפריל 2016.
ביקורות

המשחקים בסדרה קיבלו ציונים סבירים, הם לא נחשבו לכישלון אך גם לא נחלו הצלחה מרובה.
הערות שוליים

1 2 3  Alex Osborn, Assassin's Creed Chronicles Trilogy Announced, IGN, ‏2015-03-31 (באנגלית)
↑  Marty Sliva, Assassin’s Creed Chronicles: Bringing the Series to 2D, IGN, ‏2015-04-02 (באנגלית)
↑  First Assassin's Creed 2.5D Game Launch Trailer Introduces Female Hero and More, GameSpot (באנגלית אמריקאית)
↑  "Assassin's Creed Chronicles: India and Russia finally get release dates". Eurogamer.net (באנגלית). 2015-12-09. נבדק ב-2024-06-03.
↑  Assassin’s Creed Chronicles cuts away the series’ fat in its promising debut, The A.V. Club, ‏2015-05-05 (באנגלית)
↑  Guy Shoshan Posted 23 באפריל 2015 18:00, ביקורת: Assassin's Creed Chronicles: China, באתר IGN Israel, ‏2015-04-23
↑  ביקורת - Assassin's Creed Chronicles India, באתר Vgames.co.il, ‏2016-01-28
↑  Nimrod Vaisel Posted 6 בפברואר 2016 19:00, ביקורת: Assassin's Creed Chronicles: India, באתר IGN Israel, ‏2016-02-06
↑  Ubisoft North America (2015-03-31), Assassin’s Creed Chronicles: Announcement Trailer | Ubisoft [NA], נבדק ב-2024-06-03
↑  Luke Karmali, Assassin's Creed Unity DLC Includes New Story in China, IGN, ‏2014-09-22 (באנגלית)
↑  Jason Dunning, Assassin's Creed Chronicles Trilogy Pack Coming to PS4 & PS Vita, India and Russia Episodes Dated, PlayStation LifeStyle, ‏2015-12-08 (באנגלית אמריקאית)
↑  Assassin's Creed Chronicles: China critic reviews, www.metacritic.com (באנגלית)
↑  Assassin's Creed Chronicles: India critic reviews, www.metacritic.com (באנגלית)
↑  Assassin's Creed Chronicles: Russia critic reviews, www.metacritic.com (באנגלית)
ג'קי ארל היילי

| --- | --- |

ג'קי ארל היילי, 2010
 לידה:  14 ביולי 1961 (בן 63) נורסט'רידג', קליפורניה שבארצות הברית
 מדינה:  ארצות הברית 
 תקופת הפעילות:  מ-1972 
 מקום לימודים:  תיכון קנוגה פארק 
 http://jackieearlehaley.com/
 פרופיל ב-IMDb
 
ג'קי ארל היילי (באנגלית: Jackie Earle Haley; נולד ב-14 ביולי 1961) הוא שחקן קולנוע אמריקאי, שהיה מועמד לפרס האוסקר לשחקן המשנה הטוב ביותר לשנת 2006 על משחקו בסרט "ילדים קטנים" וזכה לפרסום רב כשגילם את גיבור-על רורשאך בסרט "השומרים".
ביוגרפיה

היילי נולד ביישוב הקהילתי נורסט'רידג' שבלוס אנג'לס, בנו של אבן ארל "באד" היילי שדרן רדיו מקומי ושחקן.
במהלך חייו התחתן הייל 3 פעמים, נישואיו הראשונים היו עם שרי ווהן ב-1979.
להיילי 2 ילדים, בן כריסטופר (1986) מנישואיו השניים של היילי ואוליביה (1998) ממערכות יחסים אחרות.
היילי התחתן עם אשתו השלישית אמיליה קרוז בשנת 2004 וחי כיום בסן אנטוניו, טקסס.
קריירה > משחק

את הקריירה שלו בתור שחקן החל היילי בשנת 1975 בדרמת המותחן של ג'ון שלזינגר "יומו של הארבה", שהייתה מועמדת לשני פרסי אוסקר.
שנה לאחר מכן הופיע בקומדיית הספורט "הכי גרועים בליגה", הופעה שרק העלתה את מעמדו של היילי ככוכב קולנוע.
ב-1979 שיחק היילי בדרמת הספורט הקומית זוכת פרס האוסקר "תרגילים בהתבגרות", סרט שנחשב לאחד מסרטי הספורט הטובים בכל הזמנים.
לאחר מכן לא הרבה היילי לשחק בפרויקטים קולנועיים גדולים והסתפק פה ושם בהופעות בסרטים קטנים כגון: "נמסיס", "איש הבובות" ו"שוטר מכני 3".
בשנת 2006 חזר היילי לפעילות קולנועית שוטפת ושיחק לצידן של קייט וינסלט וג'ניפר קונלי בדרמה הרומנטית מועמדת 3 פרסי אוסקר "ילדים קטנים", בסרט גילם היילי את דמותו של רונלד ג'יימס מק'גרובי, עבריין מין שנשלח לכלא בגין התערטלות פומבית מול ילדים.
על תפקיד המשנה שעשה בסרט קיבל היילי מועמדות לפרס אוסקר לשחקן המשנה הטוב ביותר אותה הפסיד לאלן ארקין.
ב-2009 כיכב היילי בדרמת המסתורין הבדיונית של זאק סניידר "השומרים" בה גילם את רורשאך, נולד לאם יצאנית שהצהירה בילדותו בפניו כי הייתה צריכה לעבור הפלה, לא מצליח לשלוט בזעמו כשהוא קולט שמשהו ממש לא בסדר עם המין האנושי. רורשאך הוא אדם אלים ואינו בוחל באמצעים בחקירותיו, מרבית עלילת הסרט מסופרת דרך עיניו באמצעות רישומיו ביומנו.
 
בשנת 2010 גילם היילי את דמותו הבדיונית של הרוצח הסדרתי פרדי קרוגר בסרט "סיוט ברחוב אלם", שיחזור לסרט משנת 1984.
היילי החליף את רוברט אנגלונד שגילם את דמותו של קרוגר בכל אחד מסרטי "סיוט ברחוב אלם" עד היום. נוסף על כך, הוא משתתף בסדרת הפעולה "מטרה אנושית" (באנגלית:"human target").
בשנת 2016 גילם את דמותו של ריימונד קוב בדרמה ההיסטורית של הבמאי נייט פארקר "הולדתה של אומה" שקיבלה שבחים רבים.
באותה השנה הופיעה דמותו בסדרת האנימציה "המופע של קליבלנד" עונה 2 פרק 16.
קריירה > בימוי

בשנת 2015 החל לעבוד על הסרט "הקרימינלים"; מותחן פשע אותו ביים היילי ואף שיחק בתפקיד קטן. הסרט יצא לאקרנים ב-20 בנובמבר 2015 ברחבי ארצות הברית וקיבל ביקורות מעורבות, שליליות לרוב.